ПОСТУПАК ИЗДАВАЊА ДВОЈЕЗИЧНИХ ОБРАЗАЦА О ПРАВУ НА КОРИШЋЕЊЕ ХИТНЕ МЕДИЦИНСКЕ ЗАШТИТЕ У ИНОСТРАНСТВУ

Да би осигураник добио двојезични образац или потврду о коришћењу здравствене заштите у иностранству од Фонда за СОВО, потребно је да од изабраног лекара и стоматолога добије потврду о здравственом стању. Лекар и стоматолог дају потврду осигураном лицу о здравственом стању, у складу са чланом 19, 20. и 21. Правилника о здравственој заштити војних осигураника и чланова њихових породица („СВЛ" 31/94), ако је пре поласка у иностранство утврђено:

* да не болује од акутног обољења;
* да не постоји поремећај у његовом здравственом стању који би условио потребу лекарске помоћи;
* да не болује од хроничних и других болести због којих је потребно дуже или стално лечење односно стални лекарски надзор;
* да је најмање шест месеци пре одласка у иностранство обављен стоматолошки преглед.